turjo4nis/wikipedia-bn-dump-20250701 huggingface dataset:
তথ্য ও যোগাযোগ প্রযুক্তি বিভাগ

তথ্য ও যোগাযোগ প্রযুক্তি বিভাগ, সংক্ষেপে আইসিটি-বিভাগ , বাংলাদেশ সরকারের কার্য নির্বাহী শাখা ডাক, টেলিযোগাযোগ ও তথ্যপ্রযুক্তি মন্ত্রণালয়ের একটি বিভাগ।

ইতিহাস

সংশ্লিষ্ট প্রতিষ্ঠান 
 বাংলাদেশ কম্পিউটার কাউন্সিল
 বাংলাদেশ হাই-টেক পার্ক কর্তৃপক্ষ
 সত্যায়ন কর্তৃপক্ষের নিয়ন্ত্রক
 তথ্য ও যোগাযোগ প্রযুক্তি অধিদপ্তর
 ডিজিটাল নিরাপত্তা এজেন্সি
 বাংলাদেশ ডাটা সেন্টার কোম্পানি লিমিটেড
 স্টার্টআপ বাংলাদেশ লিমিটেড

তথ্যসূত্র

বহিঃ সংযোগ 
 তথ্য ও যোগাযোগ প্রযুক্তি বিভাগ গণপ্রজাতন্ত্রী বাংলাদেশ সরকার

বাংলাদেশের ইলেকট্রনিক শিল্প
ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)
বাংলাদেশ সরকারের অধিদপ্তর
বাংলাদেশের তথ্যপ্রযুক্তি
রবার্তো দুরান

রবার্তো দুরান সামানিয়েগো (জন্ম ১৬ই জুন, ১৯৫১) একজন সাবেক পানামিয় পেশাদার মুষ্টিযোদ্ধা, যিনি ১৯৬৮ থেকে ২০০১ সাল পর্যন্ত লড়াইয়ে অংশ নিয়েছেন। জ্যাক জনসনের পরে তিনিই দ্বিতীয় মুষ্টিযোদ্ধা যিনি টানা পাঁচ দশক ধরে লড়াইয়ে অংশ নিয়েছেন। দুরান একজন বহুমুখী প্রতিভাসম্পন্ন ও উগ্র মেজাজী মুষ্টিযোদ্ধা হিসেবে পরিচিত ছিলেন। প্রতিপক্ষের সাথে তিনি আক্রমণাত্মক আচরণ করতেন। দূর্দান্ত ঘুষি মারার ক্ষমতার জন্য তার ডাকনাম হয় "মানোস ডি পিয়েড্রে" ("পাথরের হাত")।

২০০২ সালে, দ্য রিং ম্যাগাজিন দুরানকে বিগত আশি বছরের মধ্যে সেরা পঞ্চম মুষ্টিযোদ্ধা হিসেবে নির্বাচিত করেছিল, এবং বর্তমানে বক্সারস র্য্যাংকিং-এ সে সর্বকালের ২৬ তম সেরা পাউন্ড বক্সার, যদিও মুষ্টিযুদ্ধ ইতিহাসবীদ বার্ট সুগার মনে করেন দুরান হলেন সর্বকালের অষ্টম সেরা মুষ্টিযোদ্ধা।  সম্পৃক্ত সংবাদ মাধ্যমগুলো তাকে বিংশ শতাব্দির সেরা লাইট ওয়েট হিসেবে নির্বাচিত করেছে, কিন্তু অনেকের মতে তিনি সর্বকালের সেরা লাইট ওয়েট। দুরান ১৯৯৮ সালে অবসরের সিদ্ধান্ত নিলেও অবসর ভেঙ্গে আবার লড়াইয়ে অংশগ্রহণ করেন এবং অবশেষে এক গাড়ি দূর্ঘটনার পর ২০০২ সালে ৫০ বছর বয়সে সম্পূর্ণরুপে অবসরে চলে যান। ১৯৮২ সালে উইলফ্রেড বেনিটেজের সাথে লড়াইয়ের আগে পর্যন্ত দুরানকে প্রশিক্ষণ দিতেন কিংবদন্তি প্রশিক্ষক রে আর্চেল।

প্রাথমিক জীবন 
রবার্তো দুরান ১৯৫১ সালের ১৬ই জুন পানামার গুয়েরেতে জন্ম গ্রহণ করেন। তার মা ক্লারা সামানিয়েগো গুয়েরোর স্থানীয় অধিবাসী এবং তার বাবা  মার্গারিটো দুরান সানচেজ একজন মেক্সিকান বংশদ্ভূত মার্কিন নাগরিক এবং অ্যারিজোনার অধিবাসী। দুরান পানামার "লা কাসা ডি পিয়েড্রে"-এর এল ছোরিল্লো বস্তিতে বেড়ে ওঠেন। মাত্র আট বছর বয়স থেকে তিনি নিকো ডি লা গার্ডিয়া ব্যায়ামাগারে অভিজ্ঞ মুষ্টিযোদ্ধাদের সাথে লড়াইয়ে অংশ নিতেন। পেশাদার মুষ্টিযোদ্ধা হিসেবে তার অভিষেক হয় ১৯৬৮ সালে ১৬ বছর বয়সে।

পেশাদার জীবন

পেশাদার বক্সিং রেকর্ড

তথ্যসূত্র

মুষ্টিযোদ্ধা
১৯৫১-এ জন্ম
জীবিত ব্যক্তি
সিস্টেমরেস্কিউসিডি

সিস্টেমরেস্কিউসিডি () এক্স৮৬  প্ল্যাটফরমের জন্যে একটি অপারেটিং সিস্টেম, যদিও এর প্রাথমিক উদ্দেশ্য আনবুটেবল ও ড্যামেজফ কম্পিউটার সিস্টেম ঠিক করা। সিস্টেমরেস্কিউসিডিকে মূল অপারেটিং সিস্টেম হিসেবে বানানো হয়নি। এটি লাইভ সিডি, ইউএসবি ফ্ল্যাশ ড্রাইভ অথবা যেকোন হার্ড ড্রাউভ থেকে চলে। এটি জেন্টু লিনাক্সের উপর ভিত্তি করে নির্মিত।

তথ্যসূত্র

বহিঃসংযোগ

লিনাক্স ডিস্ট্রিবিউশন
আর্চ-ভিত্তিক লিনাক্স ডিস্ট্রিবিউশন
লাইভ ইউএসবি
জিন পুল

জিন পুল হলো যে কোনো জীবসমাজের সুনির্দিষ্টভাবে কোনো প্রজাতির জিন বৈচিত্রের যোগফল বা কোনো নির্দিষ্ট প্রজাতির কোনো নির্দিষ্ট জীবসমষ্টিতে মোট জিনগত সংকেত। অর্থাৎ জীন পুল হলো সুনির্দিষ্ট প্রজাতির সবরকম জিনের মিলিত ভাণ্ডার।

বর্ণনা 
একটি বড় জীবগোষ্ঠী মানে একটি বিশাল জিন পুল; যার অর্থ সেই জীবগোষ্ঠীতে থাকবে জিনগত বৈচিত্র ও বিশাল জিনগত পার্থক্য। ফলে সেই জনগোষ্ঠী প্রাকৃতিক নির্বাচনের উপর্যোপরি ধাক্কা সামলাতে পারে। কিন্তু যেখানে অন্তঃপ্রজনন ও ক্ষুদ্র জনগোষ্ঠীর কারণে জিন বৈচিত্র অনুপস্থিত, সেই প্রজাতিতে টিকে থাকার সামর্থ্য কমে যেতে পারে, এমনকি সেই প্রজাতি বিলুপ্তও হয়ে যেতে পারে। জিন প্রবাহের ফলে যে জিন বৈচিত্র ও বাড়তি সুবিধা সৃষ্টি হতে পারত, ক্ষুদ্র জীবসংখ্যার কারণে তা অকার্যকর হয়।

যখন কোনো জীবগোষ্ঠীর সব সদস্যের বাহ্যিক দেহকাঠামোর কোনো নির্দিষ্ট বৈশিষ্ট্য একরকম হয়, তখন তাকে সমরুমী বা 'মনোমর্ফিক' জীবসমষ্টী বলে। আবার যখন দেহকাঠামোর নির্দিষ্ট বৈশিষ্ট্য বিভিন্ন রকমের হয়, তখন তাকে বহুরুপী বা পলিমর্ফিক জীব সমষ্টি বলে। জিন পুল হলো সেই মৌলিক ধাপ, যেখানে বিবর্তনীয় পরিবর্তন গুলো ঘটে।

ইতিহাস 
রাশিয়ান জিন প্রকৌশলী আলেক্সান্দার সেগ্রিভিচ সেরেব্রোভিস্কি ১৯২০ সালে প্রথম জিনফোন্ড (জিন তহবিল) নামে উল্লেখ করেন। পরবর্তীতে থিওডোসিয়াস ডবঝানস্কি এই শব্দ ইংরেজিতে জিন পুল নামে উল্লেখ করেন।

শস্যের প্রজননে জিন পুল ধারণা

জিন পুলের কেন্দ্র

আরও দেখুন 

Biodiversity
Conservation biology
Founder effect
Gene flow
Genetic drift
Small population size
Australian Grains Genebank

তথ্যসূত্র 

Ecology
Conservation biology
Selection
Classical genetics
Population genetics
Evolutionary biology
Biorepositories
বাস্তুবিজ্ঞান
সংরক্ষণ জীববিজ্ঞান
চিরায়ত বংশাণুবিজ্ঞান
জনসমষ্টি বংশাণুবিজ্ঞান
বিবর্তনমূলক জীববিজ্ঞান
জীবাধার
২০১০ এশিয়া কাপ ফাইনাল

২০১০ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১০ সালের ২৪ জুন শ্রীলঙ্কার ডাম্বুলার রণগিরি ডাম্বুলা আন্তর্জাতিক স্টেডিয়ামে শ্রীলঙ্কা এবং ভারতের মধ্যে অনুষ্ঠিত হয় ২০১০ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।

খেলার সংক্ষিপ্ত-সার 
টসে জিতে ভারত প্রথমে ব্যাটিং করার সিদ্ধান্ত নেয় এবং নির্ধারিত ৫০ ওভারে ৬ উইকেট হারিয়ে ২৬৮ রান করতে সক্ষম হয় ও প্রতিপক্ষকে ৫০ ওভারে ২৬৯ রান করার টার্গেট দেয়। শ্রীলঙ্কা ৪৪ ওভার ৪ বলে সবকটি উইকেট হারিয়ে ১৮৭ রান করতে সক্ষম হওয়ায় ভারত ৮১ রানে জয়ী হয় এবং ২০১০ এশিয়া কাপ প্রতিযোগিতায় চ্যাম্পিয়ন হওয়ার গৌরব অর্জন করে।

আরও দেখুন 
 এশিয়া কাপ
 ২০১৬ এশিয়া কাপ

তথ্যসূত্র

বহিঃসংযোগ 

এশিয়া কাপ
২০১০-এ ক্রিকেট
শেখ শহীদুল ইসলাম

শেখ শহীদুল ইসলাম (জন্ম: ২৯ সেপ্টেম্বর ১৯৪৮) বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসন হতে তিনি ২ বার জাতীয় সংসদ সদস্য হিসেবে নির্বাচিত হন। ১৯৮৪ সাল হতে ১৯৯০ সাল পর্যন্ত বাংলাদেশের শিক্ষা ও বিজ্ঞান মন্ত্রণালয়ে, গণপূর্ত ও নগর উন্নয়ন মন্ত্রণালয়, যুব ও ক্রীড়া মন্ত্রণালয় এবং পাট মন্ত্রণালয়ের মন্ত্রী হিসেবে তিনি দায়িত্ব পালন করেন। তিনি বর্তমানে জাতীয় পার্টির (মঞ্জু) সাধারণ সম্পাদক হিসেবে দায়িত্ব পালন করছেন।

প্রাথমিক জীবন
শেখ শহীদুল ইসলাম ১৯৪৮ সালের ২৯ সেপ্টেম্বর গোপালগঞ্জের টুঙ্গিপাড়ায় জন্মগ্রহণ করেন। তার পিতা বিশিষ্ট শিক্ষাবিদ ও সমাজ কর্মী শেখ মো. মুসা এবং মা জেন্নাতুন নেছা। বেগম ফজিলাতুন নেছা ছিলেন শেখ শহীদুল ইসলাম এর খালা।

কর্ম জীবন

রাজনৈতিক জীবন
শেখ শহীদুল ইসলাম শিক্ষা আন্দোলনে অংশগ্রহণের মাধ্যমে ১৯৬২ সালে রাজনীতিতে প্রবেশ করেন। তিনি ছয় দফা আন্দোলন, ১৯৬৯ সালে ১১ দফা, গণ-অভ্যুত্থান, ১৯৭১ সালে মুক্তিযুদ্ধে সক্রিয় অংশগ্রহণ করেন। মুক্তিযুদ্ধে তিনি ছিলেন বৃহত্তর ফরিদপুর অঞ্চলের মুজিব বাহিনীর প্রধান। তিনি বাংলাদেশ ছাত্রলীগের সভাপতি, বাংলাদেশ আওয়ামী লীগের কেন্দ্রীয় সমাজকল্যাণ সম্পাদক, জাতীয় যুব সংহতির সভাপতি ও জাতীয় পার্টির প্রেসিডিয়াম সদস্য ছিলেন। তিনি জাতীয় পার্টি (মঞ্জু)’র সাধারণ সম্পাদক।

শহীদুল বাংলাদেশ সরকারের যুব ও ক্রীড়া, পাট, গণপূর্ত ও নগর উন্নয়ন এবং শিক্ষা মন্ত্রী হিসেবে দায়িত্ব পালন করেন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।

বিশেষ অবদান
এরশাদ সরকার এর আমলে শেখ শহীদুল ইসলাম প্রথম নারীদের জন্য বাংলাদেশে অবৈতনিক শিক্ষা কার্যক্রম চালু করেন। এছাড়াও বাংলাদেশ জাতীয় বিশ্ববিদ্যালয় এর প্রতিষ্ঠা করেন।

তথ্যসূত্র

বাংলাদেশী শিক্ষাবিদ
মাদারীপুর জেলার রাজনীতিবিদ
১৯৪৮-এ জন্ম
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশ আওয়ামী লীগের সাবেক রাজনীতিবিদ
বাংলাদেশের সাবেক মন্ত্রী
জাতীয় পার্টির সাবেক রাজনীতিবিদ
জাতীয় পার্টি (মঞ্জু) এর রাজনীতিবিদ
এরশাদের মন্ত্রিসভার সদস্য
শেখ পরিবার
বাংলাদেশের গৃহায়ন ও গণপূর্তমন্ত্রী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ আওয়ামী লীগের রাজনীতিবিদ
জীবিত ব্যক্তি
বাংলাদেশের যুব ও ক্রীড়া প্রতিমন্ত্রী
বাংলাদেশের যুব ও ক্রীড়া উপমন্ত্রী
ডেটন চুক্তি

"জেনারেল ফ্রেমওয়ার্ক এগ্রিমেন্ট ফর পিস ইন বসনিয়া এন্ড হার্জেগোভিনা" যা সংক্ষেপে ডেটন চুক্তি, প্যারিস প্রটোকল,  ডেটন প্যারিস চুক্তি নামে পরিচিত, (, , ) একটি শান্তিচুক্তি যা ১৯৯৫ সালের ১ নভেম্বর যুক্তরাষ্টের ওহাইও অংগরাজ্যের ডেটনে অবস্থিত রাইট প্যাটারসন বিমানবাহিনীর দপ্তরে সাক্ষরিত হয় এবং ১৯৯৫ সালের ১৪ ডিসেম্বর আনুষ্ঠানিকভাবে ফ্রান্সের প্যারিসে সাক্ষরিত হয়। এটা যুগোস্লাভ যুদ্ধের অন্যতম দীর্ঘ যুদ্ধ বসনিয়া যুদ্ধের সমাপ্তি ঘটায়।

বর্ণনা
নব্বই দশকের গোড়ার দিকের বসনিয়া ও হার্জেগোভিনার যুদ্ধ ছিল ১৯৪৫ সালের পর থেকে ইউরোপ অঞ্চলে হওয়া সবচেয়ে ভয়ঙ্কর যুদ্ধ। এতে প্রায় এক লাখ মানুষ নিহত এবং ২০ লাখের বেশি লোক গৃহহীন হয়ে পড়েছিল, সেই সঙ্গে বসনিয়ার নারীদের সম্ভ্রমহানি, প্রিজন ক্যাম্প, মুসলিমদের গণহত্যাসহ অসংখ্য সমস্যা মহামারীর মতো ছড়িয়ে পড়েছিল, যার সমাপ্তি ঘটেছিল এক 'অসম' শান্তিচুক্তির হাত ধরে। আর এ রক্তক্ষয়ী যুদ্ধের দীর্ঘসূত্রতার কারণ ছিল যুদ্ধের প্রকৃতি সম্পর্কে জাতিসংঘ ও ন্যাটোর অদূরদর্শিতা এবং যুক্তরাষ্ট্র ও ইউরোপিয়ান ইউনিয়নের মধ্যে মতৈক্যের অভাব।

যা হোক, ১৯৯৫ এর শেষের দিকে বেশ কিছু রাজনৈতিক পদক্ষেপ ও কংগ্রেসের চাপে অবশেষে যুক্তরাষ্ট্র এ ব্যাপারে নেতৃত্ব দিতে সম্মত হয় এবং সামরিক হস্তক্ষেপ কার্যকরের পদক্ষেপ গ্রহণ করে।

এরই হাত ধরে ১৯৯৫ সালের ২১ নভেম্বর 'জেনারেল ফ্রেমওয়ার্ক অ্যাগ্রিমেন্ট ফর পিস' প্রণীত হয়, যা 'ডেটন চুক্তি' নামে সর্বাধিক পরিচিত। আজ থেকে ২০ বছর আগে ১৪ ডিসেম্বর প্যারিসে আনুষ্ঠানিকভাবে স্বাক্ষরিত হয়।

চুক্তি স্বাক্ষরকারীরা হলেন- ক্রোয়েশিয়ার প্রেসিডেন্ট ফ্রানজো তুজমান, সার্বিয়ার প্রেসিডেন্ট সেস্নাবোডান মিলোসেভিক (যাকে পরে হেগে 'যুদ্ধাপরাধী' হিসেবে ঘোষণা করা হয়েছিল) এবং বসনিয়া ও হার্জেগোভিনার প্রেসিডেন্ট এলিজা আইজেৎবেগোভিক।

তথ্যসূত্র

বসনিয় শান্তি প্রক্রিয়া
বসনিয় যুদ্ধ
গ্রীন কাউন্টি, ওহাইও
রাইট-প্যাটারসন এয়ার ফোর্স বেস
বসনিয়া ও হার্জেগোভিনা জন্য উচ্চ প্রতিনিধি
ডেটন, ওহাইও'র ইতিহাস
বসনিয়া ও হার্জেগোভিনা চুক্তি
১৯৯৫ এ সমাপ্ত চুক্তি
শান্তি চুক্তি
সার্বিয়ার চুক্তি
ক্রোয়েশিয়ার শান্তি চুক্তি
বসনিয়া ও হার্জেগোভিনা-যুক্ত সম্পর্ক
১৯৯৫-এ বসনিয়া ও হার্জেগোভিনা
১৯৯৫-এ যুগোস্লাভিয়া
১৯৯৫-এ মার্কিন যুক্তরাষ্ট্র
যুদ্ধের ফলাফল
১৯৯৫-এ ক্রোয়েশিয়া
১৯৯৫-এ ওহাইও
১৯৯৫-এ প্যারিস
স্লোবদান মিলোশেভিচ
সার্বিয়া-যুক্তরাষ্ট্র সম্পর্ক
বসনিয়া ও হার্জেগোভিনা-ইউরোপীয় ইউনিয়নের সম্পর্ক
ক্ষমতা ভাগাভাগি
রবিন হবস

রবিন নিকোলাস স্টুয়ার্ট হবস (; জন্ম: ৮ মে, ১৯৪২) উইল্টশায়ারের চিপেনহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৭ থেকে ১৯৭১ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও গ্ল্যামারগনের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করে সবিশেষ কৃতিত্বের পরিচয় দিয়েছেন রবিন হবস।

প্রথম-শ্রেণীর ক্রিকেট 
১৯৬১ সালে এসেক্সের পক্ষে প্রথম-শ্রেণীর ক্রিকেটে অভিষেক ঘটে রবিন হবসের। এরপর ১৯৬৭ সালে ইংল্যান্ডের পক্ষে টেস্টে প্রথম অংশ নেন। তবে, চমকপ্রদ লেগ ব্রেক বোলিং স্পিন উপযোগী পরিবেশে বেড়ে ওঠা ভারত ও পাকিস্তানি ব্যাটসম্যানদের বিপক্ষে তেমন কার্যকর হয়নি। ব্যাটিংয়ে তেমন সুবিধে করতে না পারলেও ১৯৭৫ সালে সফরকারী অস্ট্রেলীয়দের বিপক্ষে মাত্র ৪৪ মিনিটে সেঞ্চুরি করেছিলেন তিনি।

এসেক্সে চৌদ্দ বছর অবস্থান করার পর রবিন হবস অবসর গ্রহণ করেন। এরপর তিনি মাইনর কাউন্টি ক্রিকেটে অংশগ্রহণের উদ্দেশ্যে সাফোক ক্লাবে যোগ দেন। তবে, গ্ল্যামারগনের অধিনায়কের দায়িত্ব নিয়ে ১৯৭৯ সালে পুনরায় কাউন্টি ক্রিকেটে খেলেন। এরপর আরও দুই বছর ম্যালকম ন্যাশের অধিনায়কত্বে দুই মৌসুম খেলেন। ১৯৮২ সালে সাফোকে ফিরে যান ও অবসর গ্রহণ করেন।

সমগ্র খেলোয়াড়ী জীবনে সাতটি টেস্টে অংশগ্রহণের সুযোগ পেয়েছিলেন তিনি। ৮ জুন, ১৯৬৭ তারিখে টেস্ট অভিষেক ঘটে রবিন হবসের।

মূল্যায়ন 
বিশ্বযুদ্ধ পরবর্তী সময়ে লেগ স্পিনারদের কার্যকারিতা নিয়ে প্রশ্ন ওঠলেও একদিনের ক্রিকেট প্রচলনের পর তার বিকাশ ঘটতে শুরু করে। ইয়ান সলসবারির আবির্ভাবের পূর্বে তিনিই সর্বশেষ এ ধরনের বোলিংয়ে সবিশেষ দক্ষতা প্রদর্শন করেছিলেন।

ক্রিকেট লেখক কলিন বেটম্যানের মতে, ১৯৯২ সালে ইংল্যান্ডের পক্ষে লেগ স্পিন বোলিংয়ে অভিজ্ঞ ইয়ান সলসবারির আগমনের পূর্বে তিনিই সর্বশেষ ছিলেন। স্পিনার হিসেবে গুগলি বলে বেশ দক্ষতা দেখিয়েছেন। উদ্ভাবনী শক্তির অধিকারী ব্যাটসম্যান ও চমৎকার হৃদয়ের অধিকারী হিসেবে তিনি নিঃসন্দেহে জনপ্রিয় ক্রিকেটার ছিলেন।

সর্বশেষ ইংরেজ লেগ স্পিনার হিসেবে সমগ্র খেলোয়াড়ী জীবনে সহস্রাধিক প্রথম-শ্রেণীর উইকেট পেয়েছেন। ২৭.০৯ গড়ে সর্বমোট ১,০৯৯ উইকেট দখল করেছেন তিনি। ব্যক্তিগত সেরা বোলিং পরিসংখ্যান গড়েন ৮/৬৩। ওভারপ্রতি ২.৮৬ গড়ে রান দিয়ে মিতব্যয়িতার স্বাক্ষর রাখেন ও ৫৬.৭০ গড়ে স্ট্রাইক রেটে রান দেন।

তথ্যসূত্র

বহিঃসংযোগ 
 
 
 The other Hobbs - the last of his line?

১৯৪২-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
এসেক্সের ক্রিকেটার
গ্ল্যামারগনের ক্রিকেটার
গ্ল্যামারগন ক্রিকেট অধিনায়ক
মাইনর কাউন্টিজের ক্রিকেটার
মেরিলেবোন ক্রিকেট ক্লাবের ক্রিকেটার
সাফোকের ক্রিকেটার
ডি. এইচ. রবিন্স একাদশের ক্রিকেটার
টি. এন. পিয়ার্স একাদশের ক্রিকেটার
ইয়ং ইংল্যান্ডের ক্রিকেটার
ডাপু সড়ক সুড়ঙ্গ

ডাপু সড়ক সুড়ঙ্গ বা দাপু রোড টানেল (চীনা: 打浦路 隧道) একটি সড়ক সুড়ঙ্গ যা চীনের সাংহাই শহরের হুয়াংপু নদীর নিচে অবস্থিত। এটি সাংহাইয়ের পুক্সি'র পাশে  পুডং নিউ এরিয়া দিয়ে হুয়াংপু জেলাকে সংযুক্ত করে। সুড়ঙ্গটিতে দুটি টিব বা সুড়ঙ্গ পথ রয়েছে, যার মধ্যে প্রথমটি ১৯৬৫ থেকে ১৯৭০ সাল পর্যন্ত নির্মিত হয়েছিল এবং এটি হুয়াংপু নদীর নিচে প্রথম যানবাহনের সুড়ঙ্গ হিসাবে কাজ করেছিল। প্রথম সুড়ঙ্গের দুটি লেন রয়েছে এবং মূলত প্রতিটি দিকে একটি করে লেন দ্বারা এটি পরিচালনা করা হয়। সাংহাইয়ের এক্সপো ২০১০-এর জন্য অধিকতর যানবাহন পরিবহনের প্রয়োজনীয়তার কারণে দ্বিতীয়বারের মতো ২০০৯ থেকে ২০১০ সালের মধ্যে প্রথমবারের সুড়ঙ্গের পশ্চিমের দিকে দ্বিতীয় টিউবটি নির্মিত হয়েছিল। দ্বিতীয় টিউব খোলা হলে প্রথম সুড়ঙ্গটি একমুখী যানবাহন পরিবহনকারী সুড়ঙ্গে  রূপান্তরিত হয়। উত্তরমুখী যানবাহন শুধুমাত্র নতুন সুড়ঙ্গটি বহন করে এবং এই সুড়ঙ্গ ২.৭৯৩ কিলোমিটার (১.৭০২ মাইল) দীর্ঘ। উত্তরমুখী সুড়ঙ্গের পশ্চিমে, অবস্থিত দক্ষিণমুখী সুড়ঙ্গ ২.৯৭১ কিলোমিটার (১.৮৪৬ মাইল) দীর্ঘ।

তথ্যসূত্র

সুড়ঙ্গ
সাংহাইয়ের ভবন ও স্থাপনা
জিন প্রবাহ

জেনেটিক ড্রিফট (এলিলিক ড্রিফট নামেও পরিচিত) হচ্ছে, একটি সুনির্দিষ্ট প্রজাতির জীবগোষ্ঠীতে জিন (এলিল) এর সংখ্যায় পরিবর্তন। এই পরিবর্তনের ফলে জিনের সংখ্যা বাড়তেও পারে কমতেও পারে। এই পরিবর্তন প্রাকৃতিক নির্বাচনের মাধ্যমে নয় বরং সম্পূর্ণ ঘটনাচক্রে এলোমেলোভাবে জীবের জনগোষ্ঠীতে ঘটতে পারে। জেনেটিক ড্রিফটের কারণে জিনগত বৈচিত্র সম্পূর্ণভাবে হ্রাস পেতে পারে।

কোনো জনপুঞ্জ যদি আকারে ছোট হয়, তবে এলিলের সংখ্যা কম হবে, এবং সে জনগোষ্ঠীতে জেনেটিক ড্রিফটের প্রভাব বেশি হবে এবং যে জনপুঞ্জ আকারে বড়, তাদের উপর জেনেটিক ড্রিফটের প্রভাব কম হবে।

তথ্যসূত্র 

জনসমষ্টি বংশাণুবিজ্ঞান
বিবর্তনমূলক জীববিজ্ঞান
প্রথম শতাব্দী

১ম শতাব্দী গ্রেগরীয় পঞ্জিকা অনুসারে ১ থেকে ১০০ সাল পর্যন্ত সময়কাল। একে খ্রিষ্টাব্দ প্রথম শতাব্দীও বলা হয়।

বিকাশ

উল্লেখযোগ্য ঘটনা

০০ এর দশক

১০ এর দশক

২০ এর দশক

৩০ এর দশক

৪০ এর দশক

৫০ এর দশক

৬০ এর দশক

৭০ এর দশক

৮০ এর দশক

৯০ এর দশক

উল্লেখযোগ্য ব্যক্তি

তথ্যসূত্র

শতাব্দী
১ম শতাব্দী
১ম সহস্রাব্দ
খুলনা জেলা স্টেডিয়াম

খুলনা জেলা স্টেডিয়াম ১৯৫৮ সালে নির্মিত।খুলনা শিশু হাসপাতালের পাশে অবস্থিত । এটি একটি ফুটবলস্টেডিয়াম। মূলত ফুটবল স্টেডিয়াম হলেও অন্যান্য খেলা যেমন ক্রিকেট ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে। স্টেডিয়ামটি ২০০৭ সালে শুরু হওয়া বাংলাদেশ প্রিমিয়ার লিগ ফুটবলের দল খুলনা আবাহনীর স্বাগতিক মাঠ ছিল।

আরও দেখুন 

 বাংলাদেশের স্টেডিয়ামের তালিকা
 বাংলাদেশের ক্রিকেট মাঠের তালিকা
বাফুফে

তথ্যসূত্র 

খুলনায় ক্রীড়া
বাংলাদেশের ফুটবল মাঠ
সৈয়দ নজরুল ইসলাম স্টেডিয়াম

সৈয়দ নজরুল ইসলাম স্টেডিয়াম (কিশোরগঞ্জ ক্রিকেট স্টেডিয়াম নামেও পরিচিত) ২০০৬ সালে চালু হওয়া বাংলাদেশের একটি জেলা পর্যায়ের স্টেডিয়াম। স্থাপনাটি কিশোরগঞ্জ জেলায় কিশোরগঞ্জ শহরের পুরাতন কালেক্টরেট সংলগ্ন আলোর মেলা মহল্লায় অবস্থিত। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় কিশোরগঞ্জ জেলা ক্রীড়া সংস্থার তত্ত্বাবধায়নে রয়েছে। এটি পুরাতন স্টেডিয়ামের পর নির্মিত জেলার দ্বিতীয় স্টেডিয়াম।

ইতিহাস
১৯৮৭ সালে বিভিন্ন খাত থেকে সংগৃহিত ১০ লাখ এবং জাতীয় ক্রীড়া পরিষদ থেকে পাওয়া ২ লাখ টাকা দিয়ে কিশোরগঞ্জ পৌরসভার আলোর মেলা মহল্লায় স্টেডিয়াম বানানোর জন্য ৭ একর জমি অধিগ্রহণ করা হয়। ২০০৬ সালের ৫ অক্টোবর স্থাপনাটি কিশোরগঞ্জ জেলা স্টেডিয়াম নামে এটির উদ্বোধন হয়। স্থাপনাটি সাড়ে পাঁচ কোটি টাকা ব্যয়ে নির্মিত। পরবর্তীতে নাম বদলে সৈয়দ নজরুল ইসলাম স্টেডিয়াম রাখা হয়। ২০১৩ সালের নভেম্বর থেকে ২০১৫ সালের জুন পর্যন্ত ক্রীড়া পরিষদ স্টেডিয়ামটির  সাধারণ গ্যালার সম্প্রসারণ, খেলার মাঠের ভূমি উন্নয়ন, গণমাধ্যম কেন্দ্র  ও অভ্যন্তরীণ সড়ক যুক্ত করে।

আয়োজন 
উদ্বোধনের আট বছর পরে স্টেডিয়ামে আনুষ্ঠানিক খেলা আয়োজন শুরু হয়। ২০১৬ সালে এখানে প্রথমবার ক্রিকেট প্রতিযোগিতা অনুষ্ঠিত হয়েছিল।  এছাড়া এখানে বয়স ভিত্তিক ফুটবল আয়োজন হয়েছে। এখানে নিয়মিত ভাবে জেলা ক্রীড়া সংস্থা আয়োজিত বিভিন্ন লিগ,  ক্লাব ও ক্রীড়া সংগঠনের প্রতিযোগিতা এবং জেলা ও উপজেলার খেলোয়াড়দের প্রশিক্ষণ চলে।   

ক্রীড়ানুষ্ঠান ছাড়াও স্টেডিয়ামটিতে বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।

তথ্যসূত্র 

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশের স্টেডিয়াম
সৈয়দ নজরুল ইসলামের স্মারক
কিশোরগঞ্জের ক্রীড়া অনুষ্ঠানস্থল
২০০৬-এ বাংলাদেশে প্রতিষ্ঠিত
কুড়িগ্রাম স্টেডিয়াম

কুড়িগ্রাম স্টেডিয়ামটি কুড়িগ্রাম-চিলমারী রোডে , অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।

আরও দেখুন 

 বাংলাদেশের ক্রীড়া স্থাপনাসমূহ
 বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ 

বাংলাদেশের ক্রিকেট মাঠ
বাংলাদেশের ফুটবল মাঠ
বাংলাদেশের স্টেডিয়াম
রংপুর বিভাগের ভবন ও স্থাপনা
কুষ্টিয়া স্টেডিয়াম

শহীদ আবরার ফাহাদ স্টেডিয়াম বা কুষ্টিয়া স্টেডিয়াম (পূর্বনাম: শেখ কামাল স্টেডিয়াম) কুষ্টিয়ায় অবস্থিত বাংলাদেশের একটি জেলা পর্যায়ের স্টেডিয়াম। স্টেডিয়ামটি ১৯৭৯ সালে নির্মাণ করা হয়। ২০২৪ সালে ছাত্র-জনতার অভ্যুত্থানের পর বুয়েটের ছাত্র আবরার ফাহাদের নামানুসারে স্টেডিয়ামটির নামকরণ করা হয়, যিনি আওয়ামী লীগের শাসনামলে ভারত বিরোধী ফেসবুক পোস্টের কারণে নির্মমভাবে হত্যাকাণ্ডের শিকার হন।

ইতিহাস 

১৯৭৯ সালে তৎকালীন কুষ্টিয়ার জেলা প্রশাসক আব্দুল মান্নান ভূইয়া স্টেডিয়ামের অবকাঠামো উদ্বোধন করেন।

২০১৯ সালে কুষ্টিয়া-৩ আসনের সাবেক সংসদ সদস্য মাহবুবউল আলম হানিফ যুব ও ক্রীড়া মন্ত্রণালয়ের নিকট কুষ্টিয়া স্টেডিয়াম আধুনিকায়নসহ স্টেডিয়ামের নতুন নামকরণের প্রস্তাব করেন। ২০১৯ সালের ২২ জুলাই বাংলাদেশ পরিকল্পনা কমিশন প্রস্তাবিত প্রকল্পের অনুমোদন দেয়। এই প্রকল্প বাস্তবায়নের জন্য ৪৪ কোটি বাংলাদেশী টাকা বরাদ্দ দেওয়া হয়। ২০২০ সালের ৬ জুলাই স্টেডিয়ামটি শেখ কামালের নামে 'শেখ কামাল স্টেডিয়াম' নামকরণ করা হয়। ২০২২ সালের ১৩ জানুয়ারি যুব ও ক্রীড়া প্রতিমন্ত্রী জাহিদ আহসান রাসেল স্টেডিয়াম পুনর্নির্মাণ কাজের উদ্বোধন করেন।

২০২৪ সালের ১৪ নভেম্বরে স্টেডিয়ামের নাম পরিবর্তন করে আবরার ফাহাদের নামে 'শহীদ আবরার ফাহাদ স্টেডিয়াম' নামকরণ করা হয়। ২০২৫ সালের ৬ মার্চ 'শহীদ আবরার ফাহাদ স্টেডিয়াম' নামে উদ্বোধন করেন যুব ও ক্রীড়া মন্ত্রণালয়ের উপদেষ্টা আসিফ মাহমুদ ও আবরার ফাহাদের পিতা বরকত উল্লাহ।

চিত্রশালা

আরও দেখুন 

 কুষ্টিয়া জেলা সুইমিংপুল
 বাংলাদেশের স্টেডিয়ামের তালিকা

তথ্যসূত্র

বহিঃসংযোগ 

 
 

বাংলাদেশের ফুটবল মাঠ
বাংলাদেশের ক্রিকেট মাঠ
বাংলাদেশের স্টেডিয়াম
১৯৭৯-এ বাংলাদেশে প্রতিষ্ঠিত
কুষ্টিয়ায় ক্রীড়া
কুষ্টিয়ার ভবন ও স্থাপনা
নিজাকাত খান

নিজাকাত খান (জন্ম: ৮জুলাই ১৯৯২) একজন পাকিস্তানি বংশোদ্ভূত হংকং এর ক্রিকেটার। খান ডান হাতি ব্যাটসম্যান এবং লেগ ব্রেক বোলিং করেন।

তিনি হংকং অনূর্ধ্ব -১৯ ২০১০ অনূর্ধ্ব -১৯ বিশ্বকাপ বয়স ভিত্তিক টুর্নামেন্টগুলো খেলেছেন,

তথ্যসূত্র

বহিঃসংযোগ

হংকংয়ের ক্রিকেটার
হংকংয়ের একদিনের আন্তর্জাতিক ক্রিকেটার
হংকংয়ের টুয়েন্টি২০ আন্তর্জাতিক ক্রিকেটার
২০১৪ এশিয়ান গেমসের ক্রিকেটার
পাকিস্তানি বংশোদ্ভূত ক্রীড়াবিদ
এটক থেকে আগত ক্রিকেটার‎
১৯৯২-এ জন্ম
জীবিত ব্যক্তি
২০২২ এশিয়ান গেমসের ক্রিকেটার
সোনাগাজী পৌরসভা

সোনাগাজী পৌরসভা বাংলাদেশের ফেনী জেলার অন্তর্গত একটি পৌরসভা।

আয়তন 
সোনাগাজী পৌরসভার আয়তন ৫.৩৩ বর্গ কিলোমিটার।

অবস্থান ও সীমানা 
সোনাগাজী উপজেলার মধ্যাংশে সোনাগাজী পৌরসভার অবস্থান। এ পৌরসভার উত্তরে মতিগঞ্জ ইউনিয়ন, পশ্চিমে চর দরবেশ ইউনিয়ন, দক্ষিণে চর দরবেশ ইউনিয়ন ও চর চান্দিয়া ইউনিয়ন এবং পূর্বে সোনাগাজী ইউনিয়ন অবস্থিত।

প্রতিষ্ঠাকাল

প্রশাসনিক এলাকা 
সোনাগাজী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।

জনসংখ্যা 
২০১১ সালের আদমশুমারি অনুযায়ী সোনাগাজী পৌরসভার জনসংখ্যা ২০,৮১০ জন।

জনপ্রতিনিধি 
 বর্তমান পৌর মেয়র: রফিকুল ইসলাম খোকন

আরও দেখুন 
 সোনাগাজী উপজেলা
 সোনাগাজী থানা
 ফেনী জেলা

তথ্যসূত্র

বহিঃসংযোগ 

ফেনী জেলার পৌরসভা
সোনাগাজী উপজেলা
সোনাগাজী ইউনিয়ন

সোনাগাজী বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।

জনসংখ্যা
সোনাগাজী সদর ইউনিয়নে প্রায় ৩৭ হাজারেরও বেশি জনসংখ্যা বসবাস করে।

অবস্থান ও সীমানা 
সোনাগাজী উপজেলার দক্ষিণ-পূর্বাংশে সোনাগাজী ইউনিয়নের অবস্থান। এ ইউনিয়নের উত্তরে আমিরাবাদ ইউনিয়ন ও মতিগঞ্জ ইউনিয়ন; পশ্চিমে সোনাগাজী পৌরসভা ও চর চান্দিয়া ইউনিয়ন; দক্ষিণে নোয়াখালী জেলার কোম্পানীগঞ্জ উপজেলার মুছাপুর ইউনিয়ন ও সন্দ্বীপ চ্যানেল এবং পূর্বে ফেনী নদী, চট্টগ্রাম জেলার মীরসরাই উপজেলার ইছাখালী ইউনিয়ন ও ওসমানপুর ইউনিয়ন অবস্থিত।

প্রশাসনিক কাঠামো 
সোনাগাজী ইউনিয়ন সোনাগাজী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।

শিক্ষা ব্যবস্থা

শিক্ষা প্রতিষ্ঠান 
সোনাগাজী সদর ইউনিয়নে বিভিন্ন ওয়ার্ডে সরকারি / বেসরকারি প্রাথমিক বিদ্যালয় থাকলে কোন মাধ্যমিক বিদ্যালয় নেই। এখানকার শিক্ষার্থীরা সোনাগাজী পৌর শহরের বিভিন্ন মাধ্যমিক বিদ্যালয়, আর এম হাট কে উচ্চ বিদ্যালয়, সোনাপুর হাজী এম এস হক উচ্চ বিদ্যালয় ও আজিজুল হক মায়মুন আরা উচ্চ বিদ্যালয়ে পড়াশোনার জন্য যেতে হয়। এছাড়াও রয়েছে একটি অর্ধ-সরকারী দাখিল মাদ্রাসা।

যোগাযোগ ব্যবস্থা 
সোনাগাজী মুহুরী প্রজেক্ট আঞ্চলিক মহাসড়ক সহ যাতায়াতের জন্য বেশকিছু গ্রামীণ পাকা / কাঁচা-পাকা সড়ক রয়েছে, তবে কিছু কিছু এলাকার যাতায়াত ব্যবস্থা দুর্গম। 

চর শাহাপুর, চর খোন্দকার, চর এলেন সহ বেশকিছু এলাকায় সড়ক অবকাঠামো নির্মাণ না হওয়ায় যাতায়াত করা খুবই কষ্টকর।

খাল ও নদী 
বড় ফেনী নদী এবং মুহুরী নদী।

হাট-বাজার 
মনগাজী বাজার, ভৈরব চৌধুরী বাজার সোনাগাজী সদর ইউনিয়নের বড় বাজার। ছোট বাজার গুলোর মধ্যে রয়েছে নজরুল প্রাইমারী, শাহাপুর, সুজাপুর, চরখোয়াজ।

দর্শনীয় স্থান 
মুহুরী সেতু, মুহুরী প্রজেক্ট পিকনিক স্পট,বায়ূশক্তি বিদ্যুৎ কেন্দ্র, নদী ভাঙ্গন স্পট।

জনপ্রতিনিধি 
সাবেক চেয়ারম্যানঃ উম্মে রুমা (বাংলাদেশ আওয়ামীলীগ ২০২১-২০২৪)।

সাবেক চেয়ারম্যানঃ শামছুল আরেফিন ( বাংলাদেশ আওয়ামীলীগ ২০১১-২০২১)।

সাবেক চেয়াম্যানঃ মিজানুর রহমান মানিক (বিএনপি)।

গ্রাম সমূহ 

 তুলাতলী
 ছাড়াইত কান্দি
 শাহাপুর
 সুজাপুর
 চর খোয়াজ
 চর খোন্দকার
 চর গনেশ

আরও দেখুন 
 সোনাগাজী উপজেলা
 সোনাগাজী থানা
 ফেনী জেলা
 ছোট ফেনী নদী
 মুহুরী নদী

তথ্যসূত্র

বহিঃসংযোগ 

 

অসম্পূর্ণ বাংলাদেশের ইউনিয়ন নিবন্ধ
সোনাগাজী উপজেলার ইউনিয়ন
আমিরাবাদ ইউনিয়ন, সোনাগাজী

আমিরাবাদ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।

আয়তন 
১০৯২১ একর

জনসংখ্যা 
৩০৮৬৩(২০১১)

অবস্থান ও সীমানা 
সোনাগাজী উপজেলার পূর্বাংশে আমিরাবাদ ইউনিয়নের অবস্থান। এ ইউনিয়নের উত্তরে নবাবপুর ইউনিয়ন ও ফেনী সদর উপজেলার ধলিয়া ইউনিয়ন; পশ্চিমে মঙ্গলকান্দি ইউনিয়ন ও মতিগঞ্জ ইউনিয়ন; দক্ষিণে সোনাগাজী ইউনিয়ন; পূর্বে ফেনী নদী, চট্টগ্রাম জেলার মীরসরাই উপজেলার ওসমানপুর ইউনিয়ন ও ধুম ইউনিয়ন এবং উত্তর-পূর্বে ফেনী সদর উপজেলার ফরহাদনগর ইউনিয়ন অবস্থিত।

প্রশাসনিক কাঠামো 
আমিরাবাদ ইউনিয়ন সোনাগাজী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন।এটির মধ্যে রয়েছে চরসোনাপুর, বাদামতলি,চরকৃষঞ সহ আরও কিছু গ্রাম। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।

শিক্ষাব্যবস্থা 
আমিরাবাদ ইউনিয়নের শিক্ষাব্যবস্থা খুবই উন্নত। এই ইউনিয়নে শিক্ষার হার ৮০%।

শিক্ষা প্রতিষ্ঠান 
মাধ্যমিক বিদ্যালয়
 আমিরাবাদ বিসি লাহা স্কুল এন্ড কলেজ।
 আমিরাবাদ মোশাররফ মোয়াজ্জেম আলিম মাদ্রাসা।
 সোনাপুর হাজি এম এস হক উচ্চ বিদ্যালয়।
 মানুমিয়ার বাজার হাজী রহিম উল্লাহ উচ্চ বিদ্যালয়।
 আহমদপুর নুর নবী উচ্চ বিদ্যালয়

প্রাথমিক বিদ্যালয়
 চর কৃষ্ণজয় প্রাথমিক বিদ্যালয়
 চর ডুব্বা সরকারি প্রাথমিক বিদ্যালয়

হাটবাজার 
হাটবাজার :
 সোনাপুর বাজার,
 বাদামতলী বাজার,
 মানুমিয়ার বাজার,
 কমাণ্ডার বাজার (বাংলা বাজার)
 আমিরউদ্দিন মুন্সীর হাট

খাল ও নদী 
ফেনী নদী

জনপ্রতিনিধি : 
ইউপি চেয়ারম্যান : আজিজুল হক হিরণ (বাংলাদেশ আওয়ামীলীগ)

আরও দেখুন 
 সোনাগাজী উপজেলা
 সোনাগাজী থানা
 ফেনী জেলা

তথ্যসূত্র

বহিঃসংযোগ 

অসম্পূর্ণ বাংলাদেশের ইউনিয়ন নিবন্ধ
সোনাগাজী উপজেলার ইউনিয়ন